CELEX: 31993R0913
Language: el
Date: 1993-04-19
Title: Κανονισμός (ΕΟΚ) αριθ. 913/93 της Επιτροπής της 19ης Απριλίου 1993 για τον καθορισμό των επιπτώσεων για τους τομείς των αυγών και του κρέατος πουλερικών για την αναστολή του συμπληρωματικού μηχανισμού στις συναλλαγές μεταξύ της Πορτογαλίας και των άλλων κρατών μελών της Κοινότητας

Avis juridique important

|

31993R0913

Κανονισμός (ΕΟΚ) αριθ. 913/93 της Επιτροπής της 19ης Απριλίου 1993 για τον καθορισμό των επιπτώσεων για τους τομείς των αυγών και του κρέατος πουλερικών για την αναστολή του συμπληρωματικού μηχανισμού στις συναλλαγές μεταξύ της Πορτογαλίας και των άλλων κρατών μελών της Κοινότητας  

Επίσημη Εφημερίδα αριθ. L 094 της 20/04/1993 σ. 0023 - 0023

ΚΑΝΟΝΙΣΜΟΣ (ΕΟΚ) αριθ. 913/93 ΤΗΣ ΕΠΙΤΡΟΠΗΣ της 19ης Απριλίου 1993 για τον καθορισμό των επιπτώσεων για τους τομείς των αυγών και του κρέατος πουλερικών για την αναστολή του συμπληρωματικού μηχανισμού στις συναλλαγές μεταξύ της Πορτογαλίας και των  άλλων κρατών μελών της ΚοινότηταςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 251,  Εκτιμώντας:  ότι στον κανονισμό (ΕΟΚ) αριθ. 3817/90 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 3835/92 (2), έχουν καθοριστεί οι λεπτομέρειες εφαρμογής του συμπληρωματικού μηχανισμού στις συναλλαγές στον τομέα των αυγών και του  κρέατος πουλερικών και ειδικότερα για το 1993, τα ενδεικτικά ανώτατα όρια που αναφέρονται σε ορισμένα προϊόντα του τομέα των αυγών και του κρέατος πουλερικών που μπορούν να εισαχθούν στην Πορτογαλία προερχόμενα από άλλα κράτη μέλη- ότι στον κανονισμό (ΕΟΚ) αριθ. 743/93 του Συμβουλίου της 17ης Μαρτίου 1993 για τον κατάλογο των προϊόντων που υπάγονται στο συμπληρωματικό μηχανισμό στις συναλλαγές και αποστέλλονται στην Πορτογαλία (3), καταργήθηκε η εφαρμογή του συμπληρωματικού  μηχανισμού στις συναλλαγές στον τομέα των αυγών και του κρέατος πουλερικών από την 1η Απριλίου 1993- ότι συνεπώς τα εν λόγω προϊόντα δεν υπόκεινται πλέον στο μηχανισμό αυτό από την 1η Απριλίου 1993- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3817/70 δεν ισχύει πλέον.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός εφαρμόζεται από την 1η Απριλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Απριλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 366 της 29. 12. 1990, σ. 36.  (2) ΕΕ αριθ. L 387 της 31. 12. 1992, σ. 60.  (3) ΕΕ αριθ. L 77 της 31. 3. 1993, σ. 9.